Edukiak

# Exekutatu SQL instrukzioa

Elkarrizketa-koadro bat irekitzen du bertan SQL komando bat sartu eta datu-baseak administratzeko.

Komando hau erabiltzeko...

Datu-baseen fitxategi-leihoan, aukeratu Tresnak - SQL.

SQL komandoak exekutatzea

Elkarrizketa-koadro horretan administrazio-komandoak bakarrik sartu daitezke, hala nola 'Grant' (erabiltzaile eskubideak eman), 'Create table' (sortu taula) edo 'Drop Table' (jaregin taula), eta ez iragazki-komandoak. Sartzen diren komandoak datu-iturburuaren araberakoak izango dira; adibidez, dBASEk hemen zerrendatzen diren SQL komando batzuk soilik exekutatu ditzake.

Datu-baseko datuak iragaziko dituen SQL kontsulta bat exekutatzeko, erabili Kontsulta-diseinuaren ikuspegia.

## Exekutatuko den komandoa

Sartu exekutatuko den SQL administrazio-komandoa.

Adibidez, "Bibliografia" datu-iturburu batean, ondorengo SQL komandoa sartu daiteke:

SELECT "Helbidea" FROM "biblio" "biblio"

SQL komandoei buruz informazio gehiago lortzeko, irakurri datu-baseak berekin duen dokumentazioa.

## Exekutatu SQL komandoa zuzenean

Jatorrizko SQL moduan, LibreOffice aplikazioak interpretatu ezin dituen SQL komandoak sar ditzakezu, baina zuzenean datu-iturburura pasako dira. Aldaketa horiek diseinu-leihoan bistaratzen ez badituzu, ezingo duzu itzuli diseinu-leiho horretara.

## Erakutsi "select" instrukzioen irteera

Erakutsi SQL SELECT komandoaren emaitza irteerako koadroan.

## Exekutatu

Exekutatuko den komandoa koadroan sartutako komandoa exekutatzen du.

## Aurreko komandoak

Aurretik exekutatutako SQL komandoak zerrendatzen ditu. Komando bat berriro exekutatzeko, egin klik komandoan eta sakatu Exekutatu.

## Egoera

Exekutatu den SQL komandoaren egoera, erroreak barne, bistaratzen du.

## Irteera

Exekutatu den SQL komandoaren emaitzak bistaratzen ditu.

### Itxi

Elkarrizketa-koadroa ixten du.

Emaguzu laguntza!