Edukiak

# Makroa

Irudi, marko edo OLE objektu batean klik egitean exekutatu beharreko makroa zehazten du.

Komando hau erabiltzeko...

Aukeratu Txertatu/Formatua - Irudia - Propietateak - Makroa fitxa.

Aukeratu Formatua - Markoa eta objektua - Propietateak - Makroa fitxa.

Aukeratu Tresnak - Autotestua - Autotestua (botoia) - Makroa.

Aukeratu Tresnak - Irudi-mapa - ireki Makroa laster-menua.

Aukeratu Formatua - Karakterea - Hiperesteka fitxa - Gertaerak botoia.

## Gertaera

Makroa exekuta dezaketen gertaerak zerrendatzen ditu. Hautatutako objektuarekin zerikusia duten gertaerak bakarrik zerrendatzen dira.

Ondorengo taulan makroa exekuta dezaketen objektu motak eta gertaerak zerrendatzen dira:

Gertaera | Gertaera-exekuzioa | OLE objektua | Irudia | Markoa | Autotestua | Irudi-maparen eremua | Hiperesteka
--- | --- | --- | --- | --- | --- | --- | ---
Egin klik objektuan | Objektua hautatuta dago | ✓ | ✓ | ✓ |  |  |
Sagua objektuaren gainean | Saguaren erakuslea objektuaren gainean mugitzen da. | ✓ | ✓ | ✓ |  | ✓ | ✓
Exekutatu hiperesteka | Objektuari esleitutako hiperestekan klik egiten da. | ✓ | ✓ | ✓ |  |  | ✓
Saguak objektua utzi du | Saguaren erakuslea objektutik kanpo joaten da. | ✓ | ✓ | ✓ |  | ✓ | ✓
Irudia behar bezala kargatu da | irudia behar bezala kargatu da |  | ✓ |  |  |  |
Irudiaren karga eten da | erabiltzaileak irudiaren karga eten du (esaterako, deskargatzean) |  | ✓ |  |  |  |
Ezin izan da irudia kargatu | irudia ez da ongi kargatu |  | ✓ |  |  |  |
Alfa karaktereen sarrera | testua sartu da |  |  | ✓ |  |  |
Ez-alfa karaktereen sarrera | Ez inprimatzeko karaktereak sartu dira, adibidez, tabulazioak eta lerro-jauziak. |  |  | ✓ |  |  |
Tamaina aldatu markoari | markoari tamaina aldatu zaio |  |  | ✓ |  |  |
Lekuz aldatu markoa | markoa lekuz aldatu da |  |  | ✓ |  |  |
Autotestua txertatu aurretik | Autotestua txertatu aurretik |  |  |  | ✓ |  |
Autotestua txertatu ondoren | Autotestua txertatu ondoren |  |  |  | ✓ |  |

Inprimakietako kontroletara estekatutako gertaeretarako, ikus Kontrol-propietateak, edo Inprimaki-propietateak.

## Esleitutako ekintza

Zehaztu hautatutako gertaera gertatzean exekutatu beharreko makroa.

Markoen bidez gertaera batzuk funtzio bati estekatu diezazkiokezu, eta funtzio horrek erabakitzen du gertaera LibreOffice Writerrek edo funtzioak maneiatzen duen. Ikus LibreOffice Basic laguntza informazio gehiago lortzeko.

### Hemengo makroa:

LibreOffice aplikazioa eta irekitako edozein LibreOffice dokumentu zerrendatzen ditu. Zerrendaren barruan, hautatu makroa nondik hartu nahi dituzun.

### Lehendik dauden makroak

Erabilgarri dauden makroak zerrendatzen ditu. Hautatu gertaerari esleitu nahi diozun makroa eta sakatu Esleitu botoia.

## Esleitu

Hautatutako makroa hautatutako gertaerari esleitzen dio.

## Kendu

Hautatutako sarrerari makroa esleitzea kentzen dio.

Emaguzu laguntza!